== Chokdoktrinen ==
Naomi Klein udgav i 2007 sin tredje bog, ''[[Chokdoktrinen]]'', med undertitlen ''Katastrofekapitalismens opkomst''. Bogen hævder, at [[katastrofer]], natur- eller menneskeskabte, udnyttes af erhvervsfolk i alliance med [[neoliberalisme|neoliberale]] økonomer og politikere til at gennemføre upopulære privatiseringer, dereguleringer af markedet og nedskæringer i offentlige ydelser. Dette med store omfordelinger af penge til den økonomiske elite som resultat, fx ved at bortauktionere offentlige virksomheder til brøkdele af deres værdi, mens katastrofen eller samfundsomvæltningen stadig har befolkningen i et chok. Bogen følger denne tendens gennem en række historiske redegørelser, der løber over 40 år, i steder som [[Chile]] under [[Pinochet]], [[Argentina]] og [[Bolivia]], omvæltningerne i [[Rusland]] under [[Jeltsin]], [[Kina]]s omstilling til en kapitalistisk økonomi, [[Storbritannien]] under [[Thatcher]] og [[Falklandskrigen]], [[New Orleans]] efter orkanen [[Orkan Katrina|Katrina]] og [[Baghdad]]s "grønne frimarkedszone" under [[Irakkrigen]]. Bogen indeholder i den engelske udgave 74 sider med kildehenvisninger,<ref>{{Cite web |url=http://www.naomiklein.org/articles/2008/09/response-attacks |title=One Year After the Publication of The Shock Doctrine, A Response to the Attacks {{!}} Naomi Klein |access-date=18. januar 2011 |archive-date=10. november 2008 |archive-url=https://web.archive.org/web/20081110182118/http://www.naomiklein.org/articles/2008/09/response-attacks |url-status=dead }}</ref> der alle kan læses og undersøges nærmere på bogens hjemmeside.<ref>[http://www.naomiklein.org/shock-doctrine/resources/chapter-resources Rescources], Naomiklein.org</ref>
Levende_personer Politik Samfund Historie Kommunikation Kultur Hobby Mellemmenneskelige_forhold